PRIJATELJSKO ĆASKANJE (ILI INTERVJU)
Zamislite da ste u prilici da upoznate visoko inteligentnog vanzemaljca, ili „pametni“ računar najnovije generacije, ili jednostavno čoveka sa nekom novom i vrlo retkom bolešću. Kako god zamislili sagovornika jedno je izvesno – entitet koga ste sreli nema nikakvih subjektivnih svesnih iskustava, unutrašnjih doživljaja, odnosno qualia. 
Pokušajte da razvijete „scenario“ vašeg razgovora. Ideja je ne samo da radoznalom sagovorniku objasnite kako je to biti svestan, čega ste obično svesni, kako znate da ste svesni, biva li da niste, u čemu je razlika i slično, već i da pokušate da zamislite šta bi jedan takav entitet uopšte interesovalo, koja bi pitanja postavljao.

Dakle, na vama je da stavljajući se u uloge i jednog i drugog sagovornika napišete nešto nalik na kratku jednočinku. Shvatite ovo kao potpuno otvoren zadatak – pustite „mašti na volju“, slobodno dramatizujte, koristite stil koji vam odgovara, suzite, proširite ili modifikujte temu onako kako vam odgovara. I zabavite se.






